Amor

[[image:flamencs-amor.jpg width="393" height="260" align="center"]]Amor
Què és l’amor? La veritat és que a simple vista la resposta pareix fàcil, però si ens parem a pensar-la tan sols uns segons veurem que no resulta tan fàcil de definir. Depenent de l’edat de la persona a la qual li faces la pregunta et respondrà una cosa o una altra, també dependrà de la seua cultura, de la seua ideologia, de la situació personal...

Per tant, què és l’amor? Si busquem aquesta paraula en la xarxa o al diccionari trobem que hi un miler de definicions però cap d’elles acaba de definir-ho correctament.

Jo considere que l’amor, com a tal, no és un sentiment concret, cosa que puguem classificar, sinó més aviat un terme abstracte, metafísic. Al meu parer moltes coses com ara l’amistat, l’enyorança, podríem classificar-les com un tipus d’amor i per tant ampliaríem més aquest concepte.

Per a mi l’amor (i en aquest cas em referisc al tipus d’amor que hi ha entre dues persones) és alçar-te un matí i veure la cara de la persona que estimes al teu costat, amor és que ell o ella et prepare el desdejuni, amor és un passeig, amor és un somriure, una carícia, una mirada, és plorar perquè està lluny, es sentir-te ple al seu costat...

No estic gens d’acord amb el conegudíssim Joan Fuster, que en el seu llibre //Diccionari per a ociosos// considera que l’amor és un invent del segle XII. L’amor no és un invent (potser la paraula com a tal sí, ja que no sempre hem anomenat l’amor amor). Tota la vida es basa en l’amor, i no sols em referisc a l’amor entre dues persones, ja que és l’amor per alguna cosa (com pot ser un somni o un ideal) el que ens fa que ens aferrem a la vida.

Per tant, apleguem a la conclusió que cap persona sap què és l’amor realment, però tots, d’una forma o l`altra, l’experimentem. Jo em quede amb aquesta definició sobre l’amor de Fernando de Rojas: “Amor és un foc amagat, una agradable nafra, un gustós verí, una dolça amargor, una delectable dolència, un alegre turment, una fera ferida, una suau mort.”

//Lucía M//. 22C

AMOR

La paraula “amor” és un terme que utilitzem per a descriure un sentiment o una sèrie d’accions, si pot ser, practicades amb altra persona o persones, que s’adjudiquen a aquest terme.

L’amor es pot expressar amb una carícia, un bes, una mirada; és un sentiment molt expressiu, potser el que més. Se sol dir que se senten cosquerelles per l’estómac al veure o sentir a la personal de qui s’està enamorada. Aquest sentiment pot ser maldat o molt satisfactori. Tu entregues el teu amor a la persona que consideres oportú, la persona que ames.

Si aquesta persona també sent “l’amor”, es comparteixen uns moments en què sents que no pots estar separat d’ell o ella perquè cada volta l’estimes més i a poc a poc t’emmotles a la seua vida i la necessites al teu costat. Si aquest amor que tu entregues és menyspreat, no és compartit, es passa a un altre sentiment: el “dolor”.

//Lorena L//.- 22A